**Pēc 100 gadiem Piebalgā**

Īsa bija Jāņu nakts

Par visāmi naksniņāmi,

Kad es tevi spēju zagt,

Klēpī tevis saņemdamis.

Kam lai tagad, skumju mākts,

Taisnojos es, zinādamis

To, cik īsa Jāņu nakts

Par visāmi naksniņām.

Nepiemini dzīvē ļaunu,

Nepiemini, lai vai kā!

Satiksimies mēs no jauna

Pēc simt gadiem Piebalgā.

Kas to zin, cik dienu, nakšu

Paies vēl, bet lai vai kā,

Reiz es atkal tevi zagšu

Pēc simt gadiem Piebalgā.

Īss bij’ laimes brīdis, īss

Par visiemi brīsniņiemi,

Bet tai brīdī itin viss

Mūsu bij līdz debešiemi.

Kam lai tagad noskumis

Taisnojos es, zinādamis

To, cik laimes brīdis īss

Par visiemi brīsniņiemi.